*„ Ha az ember vezető, ha ő az a fickó, akire a többi számít, tovább kell mennie.”*

Shackleton gondolata a vezetésről

Fontosnak tartom, hogy a felgyorsult mindennapokban a generációk harmonikusan tudjanak együtt dolgozni, kihasználva kompetenciáik és képességeik együttes erejét. Ez csak úgy érhető el, hogy a tapasztaltabb megosztja tudását a fiatalabbal (és ez fordítva is igaz☺). Így van ez egy szervezet, cég vezetésével is. Az 1990-es évek közepe óta menedzserként dolgozom és azóta folyamatosan tanultam/tanulok a munkatársaimtól is. Hiszek a folyamatos tanulás erejében. Azt gondolom, hogy az eddigi tapasztalataimat meg kell osztanom a most a pályájuk elején lévő vezetőkkel. Legyen szó szervezetfejlesztésről, kihívásokról, empátiáról, stb. Erre ad remek alkalmat a Menedzserszövetség programja. A Mentorálttal együtt elvégzendő munka során igyekszem átadni az általa elvártakat úgy, hogy az együttműködésünkből mindketten többek legyünk.

Boros Péter